पाएं अपने शहर की ताज़ा ख़बरें और फ्री ई-पेपरडाउनलोड करें
यवतमाल. विधायक नीलेश देशमुख पारवेकर के हादसे में निधन से रिक्त यवतमाल विधानसभा निर्वाचन क्षेत्र की एक सीट के लिए रविवार 2 जून को हुए उपचुनाव में औसतन 37.57 प्रतिशत मतदान दर्ज किया गया। सुबह 7 बजे से मतदान प्रक्रिया आरंभ हुई जो शाम 6 बजे तक चली। कड़ी सुरक्षा व्यवस्था के बीच शांतिपूर्ण माहौल में मतदान प्रक्रिया निपट गई। इस बीच कहीं से भी किसी भी प्रकार की गड़बड़ी की खबर नहीं मिली है।
उपचुनाव को लेकर प्रशासन की ओर से कड़ा बंदोबस्त किया गया था। सुबह सात बजे मतदान आरंभ होने के बाद पहले चरण में सुबह 9 बजे तक 3.21 प्रतिशत मतदान दर्ज किया गया। पश्चात सुबह 9 से 11 बजे के दौरान 4.07 प्रतिशत, 11 से दोपहर 1 बजे तक 16.50 प्रतिशत, दोपहर 1 बजे से 3 बजे तक के दौरान 24.54 प्रतिशत, दोपहर 3 से शाम 5 बजे तक 32.57 प्रतिशत तथा शाम 6 बजे तक औसतन 37.57 प्रतिशत मतदान दर्ज किया गया।
पूरे यवतमाल विधानसभा निर्वाचन क्षेत्र में सभी 331 केंद्रों पर मतदान शांतिपूर्ण तरीके से निपट गया। लगभग 3 लाख 29 हजार 512 मतदाताओं वाले इस निर्वाचन क्षेत्र में 1 लाख 66 हजार 671 पुरुष एवं 1 लाख 54 हजार 820 महिला मतदाताओं का समावेश है लेकिन आज अधिकांश मतदाताओं ने अपने मताधिकार का प्रयोग करने में रुचि ही नहीं दिखायी। मतदान के लिए 331 मतदान केंद्रों की व्यवस्था की गई थी जहां पर शनिवार को ही ईवीएम मशीनें पहुंचा दी गई थीं।
एटापल्ली तहसील के ग्रापं. का चुनाव कार्यक्रम घोषित
एटापल्ली (गड़चिरोली). राज्य चुनाव आयोग के निर्देश के अनुसार जुलाई से सितंबर 2013 तक समयावधि खत्म होने वाले ग्रामपंचायत के आम चुनाव और उपचुनाव का कार्यक्रम घोषित किए गए हैं। एटापल्ली तहसील के कोटमी, सरखेला तथा वड़सा खुर्द सहित तीन ग्रामपंचायतों के आम चुनाव तथा घोटसूर, पुरसलगोंदी, तुमरगुंडा, कांदोली, गट्टा, उडेरा, हालेवारा, कसनसूर, वांगेतुरी, जवेली खुर्द, वाघेझरी, चोखेवाड़ा, कोहका, गर्देवाडा, मेंडरी, बुर्गी, येमली, जांबिया, मानेवारा, जवेली बुज, नागुलवाड़ी और सेवारी सहित 22 ग्रामपंचायतों के उपचुनाव के लिए नामांकन पत्र 4 से 8 जून तक सुबह 11 से दोपहर 3 बजे तक आंमत्रित किए जाएंगे।
इच्छुक उम्मीदवार इस समयावधि में तहसील कार्यालय एटापल्ली में नामांकनपत्र पेश करें। नामांकनपत्र पेश करते समय आयोग आवश्यक कागजातों के साथ जाति प्रमाणपत्र तथा जाति जांच प्रमाणपत्र साथ जोडऩा आवश्यक है। यह जानकारी तहसीलदार तथा चुनाव अधिकारी एटापल्ली ने एक प्रेस विज्ञप्ति में दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva awa_Deva hin_Deva zho_Hant eng_Latn